K O R R A L D U S

Haapsalu,			09. aprill 2008 nr 264

Loa andmine ürituse „Terviseorienteerumine”
korraldamiseks 

Läbi vaadanud Läänemaa Orienteerumisklubi Okas (reg nr 80070078, aadress Tooma 5, Palivere alevik, 90802 Läänemaa) 08.04.2008 taotluse (reg nr 14-1.6/1972) ürituse „Terviseorienteerumine” korraldamiseks Paralepa metsapargis ja Fra Mare kõrval olevas parklas ning juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 2, Haapsalu linna avaliku korra eeskirja punktist 4.3 ja haldusmenetluse seadusest Haapsalu Linnavalitsus 

k o r r a l d a b:

1.	Lubada Läänemaa Orienteerumisklubil Okas korraldada 20. aprillil 2008 kella 10.00-16.00 Paralepa metsapargis ja Fra Mare kõrval olevas parklas üritus „Terviseorienteerumine”.  
2.	Ürituse ajal tagab avaliku korra ja avaliku korra eeskirja täitmise Läänemaa Orienteerumisklubi Okas (M. Kallemets).
3.	Korraldajal tagada territooriumi korrashoid ja üritusejärgne koristus.
4.	Korraldus teha teatavaks Lääne Politseiprefektuuri Haapsalu politseijaoskonnale (Lossiplats 4, 90502 Haapsalu), Lääne-Eesti Päästekeskuse Läänemaa päästeosakonnale (Tööstuse 19, 90510 Haapsalu), Läänemaa Orienteerumisklubile Okas (Tooma 5, Palivere alevik, 90802 Läänemaa), Heal AS Fra Mare Thalasso SPA Hotell (Ranna tee 2, 90403 Haapsalu) korralduse koopia saatmisega posti teel ning linnakeskkonna osakonnale (E. Kallaste) korralduse koopia üleandmisega allkirja vastu.
5.	Korraldus avalikustada väljapanekuga linnavalitsuse fuajees. 
6.	Korraldus jõustub teatavakstegemisest. 
7.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest. 

Ingrid Danilov
Linnapea					Erko Kalev
					Linnasekretär